ครับ
ครับ ความทรงจำดีๆ
แม่ผมเก็บของพวกนี้ไว้
แม่กับพี่สาวผมเป็นคนเก็บรวบรวม
ทุกอย่างมี…
เรื่องราวดีๆ มากมายอยู่เบื้องหลัง
ถ่ายรูปนี้เลย
ผมจะถ่ายท่าเดียวกับที่ถ่ายกับก้นสาวๆ
(โรนัลดินโญ่)
เข้าไปแล้ว
เป็นประตูครับ
เวลานักเตะเริ่มคว้าแชมป์ได้ ตั้งแต่อายุยังน้อยมากๆ
เขาจะเริ่มเคยชินกับการเป็นแชมป์
เราอยากเป็นแชมป์ทุกปี
เขามาพร้อมกับความมหัศจรรย์และความกล้าหาญ
ที่ผมได้แต่มองอยู่ในสนาม
ด้วยความเศร้า
เขาน่าจะสำคัญต่อผม มากกว่าที่ผมสำคัญต่อเขาซะอีก
ดาวดังอย่างโรนัลดินโญ่โดดเด่นขึ้นมา
ตอนที่ผมกำลังเริ่มอาชีพ
ผมก็ได้โชว์ฟอร์มไปพร้อมกับเขา
โรนัลดินโญ่ เข้าไปแล้วครับ
ผมชินกับการเป็นแชมป์ ตั้งแต่อายุยังน้อย ผมก็เลยเสียนิสัย
ความฝันของผมตอนเด็ก คือได้เล่นให้เกรมิโอกับทีมชาติบราซิล
เราฝันอยากเล่นให้ทีมชาติ และได้เป็นนักเตะอาชีพ
แต่สัมผัสบอลครั้งแรก เขาก็ทำแบบนั้นเลย
ทุกคนอยากได้ตัวเขา
- โรนัลดินโญ่ - ไม่มีใครหยุดเขาได้
เขาเปล่งประกายแสงแห่งความหวัง ที่ทีมเราเคยสูญเสียไป
สไตล์การเล่นที่สนุกสนานของเขา จะทำให้เราได้แชมป์บอลโลก
นั่นคือช่วงเวลาของเขา
สิ่งที่ผมเสียดายที่สุดคือไม่ได้อยู่เฝ้าลูกชายคลอด
ผมลงแข่งอยู่
ผมชื่อโฌเอา เมนเดส เด อัสซิส โมเรร่า เป็นลูกชายโรนัลดินโญ่ครับ
"แหงสิ ก็เขาเอาแต่ปาร์ตี้ เล่นดนตรี"
ผมไม่รู้ว่าเป็นเพราะข่าว
(โรนัลดินโญ่ปาร์ตี้สุดเหวี่ยงอีกรอบ)
หรือเพราะปัญหาส่วนตัว
เลิกออกไปปาร์ตี้ได้แล้ว
ตอนเห็นเขาในสถานการณ์นั้น ผมก็เศร้านะ
ตอนทีมผลงานไม่ดี คนมักจะโทษเขาตลอด
พอเราไปถึงจุดสูงสุดได้แล้ว
ใครๆ ก็จะคาดหวังให้เราล้มเหลว
นักเตะต้องใจนิ่งถึงจะลงแข่งได้
พี่ชายผมคอยจัดการเรื่องธุรกิจให้เสมอ
อยากให้ผมพูดเรื่องนี้ในสารคดีจริงเหรอ
โรนัลดินโญ่ เกาโช่กับพี่ชาย อัสซิส ถูกขังแยกห้องกันเมื่อคืนวานนี้
ผมขอรับผิดชอบทุกอย่าง
นั่นคือช่วงเวลาที่เลวร้ายที่สุด
ที่นี่คือภาคใต้ของบราซิล เราคือคนเกาโช่
แถวนี้ไม่มีบ้านอื่นเลย ดังนั้น…
ผมจะเสียงดังแค่ไหนก็ได้
ชีวิตผมมันเหลือเชื่อ
ทุกอย่างมันบ้าคลั่ง มีทุกอารมณ์พลิกผัน
เหมือนทุกคนจะมั่นใจว่า "นี่แหละคนที่จะมาช่วยเรา"
เขาจะถูกจดจำตลอดไป ในฐานะสุดยอดนักเตะคนหนึ่ง
ในประวัติศาสตร์วงการฟุตบอล
ทุกคนบอกว่าผมหมดน้ำยา บอกว่าทีมเรามีแต่พวกนอกคอก
ผมให้พูดใหม่
ทีมนั้นมีแต่พวกนอกคอก เพราะทีมเทพบุตรไม่มีวันชนะ
ผมไม่เคยคิดเลยว่า มันจะสมบูรณ์แบบและยิ่งใหญ่เหมือนวันนี้
เกรมิโอได้รับหลายข้อเสนอ ส่วนใหญ่มาจากสเปนและอังกฤษ
สิ่งที่โลกคาดหวังจากเขา มีแต่อัจฉริยะเท่านั้นที่ทำได้
โรนัลดินโญ่
เข้าไปแล้วครับ
ความวุ่นวายจบลงแล้ว ปาร์ตี้จบลงแล้ว
การต่อสู้เพิ่งเริ่มต้นเท่านั้น
จบเกมครับ
บราซิลเข้ารอบชิงชนะเลิศ
โรนัลดินโญ่ เกาโช่กับพี่ชาย ถูกตำรวจควบคุมตัวไว้
(โรนัลดินโญ่ เกาโช่)
(ตอนที่ 1 ทุกอย่างเป็นไปตามแผน)
- โรนัลดินโญ่ - โรนัลดินโญ่
โรนัลดินโญ่
(โรนัลดินโญ่)
ชีวิตผม…
มันเหลือเชื่อจริงๆ
คนเรียกผมว่าราชาแห่งการผจญภัยเรื่อยเปื่อย
เพราะมีหลายคนชวนผม ไปทำอะไรหลายๆ อย่างทั่วทั้งโลก
ทุกวันนี้ผมไม่มีอะไรฉุดรั้ง ผมไม่ได้แต่งงาน ผมไม่…
ผมก็แค่ใช้ชีวิตไปเรื่อย
ผมไม่ชอบขึ้นเครื่องบิน นอกนั้นก็…
ผมถึงได้อยากเลิกเดินทาง
ผมไปเพราะต้องไป แต่ถ้าเลือกได้ ผมก็อยู่บ้าน
ผมชอบปอร์โต อาเลเกร ปอร์โต อาเลเกรคือสถานที่…
ที่ผมมีความสุขจริงๆ
เรามีงานวันที่ 14 เป็นงาน…
วันที่ 14 มีงานที่…
โรมาเนีย
- จะไปแล้วเหรอ - บ๊ายบาย
เบื่อแล้วเหรอ
เธอเบื่อแล้ว
ใช่ๆ
เบื่อบรรยากาศแย่ๆ
ไปปอร์โต อาเลเกรดีกว่า
บ๊ายบาย
- บาย พระเจ้าคุ้มครองนะ - ถึงแล้วเดี๋ยวบอก
โรนัลดินโญ่ เทคหนึ่ง
นั่นแหละครับ
ผมเป็นคนที่มีความสุข ประสบความสำเร็จ
ที่ชอบอยู่กับครอบครัว
ผมรู้สึกอายเวลาอยู่หน้ากล้องนะ เวลาถ่าย ผมจะเขินๆ
แต่เวลาสัมผัสบอล ผมไม่สนเลยว่าคนจะดูอยู่
เวลาอยู่กับบอล ผมจะลืมโลกไปเลย
แรงกระตุ้นของเขาคืออะไร ความรักในฟุตบอลไงครับ
เขาสนุกที่ได้อยู่ตรงนั้น เขาถึงได้ยิ้ม
เขาทำสิ่งที่ต้องใช้ความพยายามอย่างหนัก ด้วยความสนุกสนาน
ผมมีความสุขมากตอนได้ลงเล่น
หลายคนก็บอกเสมอว่า มีความสุขที่ได้เห็นผมลงเล่น
ผมก็ได้แต่ขอบคุณพระเจ้า
เขาเปิดแทบเล็ต แล้วก็ดูไฮไลต์เอ็นบีเอ
ฉันเลยถามเขา "คุณชอบบาสฯ ด้วยเหรอ"
"เปล่า ผมศึกษาแผนการเล่นเอ็นบีเอ"
(คริสติน่า คูเบโร่ นักข่าวกีฬา)
"แล้วเอามาปรับใช้กับฟุตบอล"
จ่ายบอลแบบไม่มอง นั่นน่ะสุดยอดเลย
ผมชอบดูเมจิก จอห์นสัน ลูกจ่ายแบบไม่มอง
ยุคจอร์แดน
รู้สึกเหมือนกองหลังกลัวที่ต้องเจอโรนัลดินโญ่
เขากล้าเล่นลูกมหัศจรรย์ พรสวรรค์ก็น่าตื่นตา
แข็งแกร่ง มีความเร็ว
สำหรับผม มันเป็นไปเองตามธรรมชาติ
ผมเล่นเป็นกองหน้า ที่สร้างโอกาสทำประตูให้ทีมอยู่เสมอ
เวลาเขาบุกขึ้นมา แล้วเรายืนขวางเขาอยู่
(ลิโอเนล เมสซี่ นักฟุตบอล)
เขาจะผ่านเราไปง่ายๆ เลย
ผมซ้อมบ่อยมาก
ผมก็เลยมั่นใจพอที่จะทำตอนแข่งจริง
โรนัลดินโญ่แตกต่าง เขาทำให้ทั้งโลกหลงรัก
เขาคือจิตวิญญาณแห่งฟุตบอลของเรา
มันเหมือนแข่งเต้นตัวต่อตัว
ผมเกิดที่ปอร์โต อาเลเกร ในครอบครัวเล็กๆ แต่แน่นแฟ้นกันมากๆ
ความทรงจำวัยเด็กของผมมีแต่เรื่องเตะบอล
ตอนอยู่บ้านเขาก็เตะบอลเล่นตลอด
ต้องมีลูกบอลในห้องนั่งเล่นตลอด
เขาเตะบอลโดนของพังเป็นประจำ ต้องมีลูกบอลตลอดเวลา
แม่ชอบใช้ผมไปตามพ่อที่บาร์กลับมากินมื้อเย็น
ระหว่างทาง ผมก็จะพยายาม
พยายามไปให้ถึงบาร์โดยไม่ให้บอลตกพื้น
ผมจะเดินเดาะบอลไปตลอดทางเลย
ตอนโรนัลดินโญ่เกิด เราก็มีลูกบอลเต็มบ้านแล้ว
เพราะโรแบร์โต้ก็เตะบอล รักฟุตบอลเหมือนกัน
ถ้าฉันไม่รับ ก็แปลว่าไม่ว่างไง ให้ตายสิ
เดี๋ยวโทรกลับ ขอบใจ เวรเอ๊ย
ให้ตายสิ นี่มันงานสำคัญนะ ทุกคนทางนี้รออยู่
เราเคยจน
เรามีวัยเด็กที่เรียบง่าย แต่ก็มีเกียรติ
ช่วงหนึ่งเราเคยนอนห้องเดียวกันด้วย
เขาเป็นไอดอลของผมมาตลอด สำหรับผม มันดีมากเลยนะ
ผมได้นอนร่วมห้องกับไอดอล
พี่ชายผมใช้ชีวิตแบบนักฟุตบอลอยู่ก่อนแล้ว
ต้องไปซ้อมเป็นประจำทุกวัน
ผมชอบ แล้วเขาก็รู้
ทุกครั้งที่มีโอกาส เขาก็จะพาผมไปซ้อม ไปดูการแข่ง
ผมเป็นนักเตะอาชีพอยู่ก่อนแล้ว
โรนัลดินโญ่ตอนเจ็ดขวบก็ตามผมมาด้วย
ผมเดินลงสนามไปกับเขา ผมคุ้นเคยกับวงการนี้มาตลอด
แล้วผมก็ชอบมันจริงๆ
มันก็เป็นความฝันของเด็กทุกคนแหละ
โรนัลดินโญ่โตมา ในห้องแต่งตัวของสโมสรฟุตบอล
โชคดีที่เรามีเทคนิคสูงกว่าคนทั่วไป
โรนัลดินโญ่เทคนิคดีมาตลอด
ของขวัญชิ้นแรกที่เขาได้ก็คือลูกฟุตบอล
ผมเคยเล่นฟุตซอลระดับเยาวชนของเกรมิโอ
ช่วงหน้าร้อน เราก็เคยเล่นให้นิวคิดส์ ทีมฟุตบอลชายหาด
ผมได้เรียนรู้หลายอย่างจากทีมเหล่านั้น
เขาใช้ชีวิตในวงการนี้อย่างจริงจัง
เขาตัดสินใจว่าอยากเป็นนักฟุตบอล ตั้งแต่อายุยังน้อยมากๆ
ตั้งแต่เด็กๆ ชีวิตผมก็คือฟุตบอล
ผมเคยเล่นในทีมโปรเซิร์กส์ พ่อของเพื่อนผมเป็นโค้ช
เขาเริ่มได้ลงเล่นให้เกรมิโอกับทีมโรงเรียน
หลายทีมต้องการตัวเขา
เราดูออกเลยว่าเขามีบางอย่างที่แตกต่าง
หลายคนพูดถึงความเก่งของเขา ความโดดเด่นของเขา
ผมกลัวพ่อแม่เด็กๆ เวลาไปแข่งนะ
พ่อแม่ชอบขึ้นเสียงใส่ลูก "สู้หน่อย พยายามให้มากกว่านี้"
พ่อแม่อินกับเกม
ปฏิกิริยาแบบนั้น มาจากการที่โรนัลดินโญ่เก่งเกินไปมาก
ถ้าเทียบกับคนอื่นในทีม
การแข่งจะจบที่ 6-1 6-2
โรนัลดินโญ่ยิงเองไปแล้วห้าหกลูก
มันแทบจะเหมือนทีมของโรนัลดินโญ่ มีนักเตะเพิ่มมาอีกคน
ผมก็เคยได้ยินคนพูดแบบนั้น แต่ไม่รู้ว่าจริงไหม
การแข่งขันระดับเยาวชน ปี 1990 ผู้เล่น โรนัลโด้ เด อัสซิส
พ่อผมชอบเอาชนะมากๆ
พ่อกับพี่ชายผมก็เลยไม่ชอบ
เวลาผมร้องไห้กลับบ้านเพราะแข่งบอลแพ้
พ่อฉันรักลูกมากๆ นะ
พ่อผมเคยเป็นพนักงานจอดรถที่เกรมิโอ
พี่ชายผมเคยไปช่วยงานพ่อ
ตอนที่ผมเริ่มเล่นฟุตบอลอาชีพ
เพื่อนพ่อผมก็จะบอกว่า
"ถ้านายเล่นได้สักครึ่งของพ่อนาย นายได้เป็นดาวดังแน่"
ความกดดันมันมาก่อนแล้ว
อัสซิสเป็นนักเตะที่เก่ง แต่ขาดวินัย
ไม่งั้นเขาคงไปได้ไกลกว่านี้มาก
โรนัลดินโญ่คงกลายเป็นเมสซี่ แล้วอัสซิสก็คงกลายเป็นโรนัลดินโญ่
นักเตะรายนี้มาถึงบ้านเกิดเมื่อเวลา 22:00 น.
เช่นเดียวกับทุกปาร์ตี้ คนมากันแน่นห้องนั่งเล่น
ทุกคนอยากเข้าไปกอดอัสซิส
ผมติดทีมชาติบราซิล
ผมได้ลงเล่นในการแข่งชิงแชมป์อเมริกาใต้
มันเป็นการสานต่อทุกอย่างที่ผมสร้างมา
เงื่อนไขสัญญาข้อหนึ่งของเขา
คือบ้านพร้อมสระว่ายน้ำ
ผมดีใจมากครับ
เพราะบ้านผมต่างจากนี้มาก เทียบกับบ้านที่ผมกำลังจะย้ายเข้า
นั่นเป็นจุดเริ่มต้นความเปลี่ยนแปลง ฐานะทางเศรษฐกิจและสังคมของเรา
เราย้ายออกจากย่านที่โตมา
ไปเริ่มต้นชีวิตใหม่ที่อื่น
มันพิเศษมากๆ
ผมบอกว่า "คุณโฌเอา ทีมเราจ่ายเงินไปเยอะ"
"ผลงานเราก็ต้องคุ้มค่า"
เขาบอกว่า "ท่านประธาน คนนี้ไม่ได้เก่งขนาดนั้น"
"คนที่อยู่ที่บ้านต่างหาก ปรากฏการณ์ของจริง"
นั่นคือโรนัลดินโญ่
เขาพยายามจะขายลูกชายคนเล็ก
ใช่ครับ พ่อก็…
ถ้าพ่อไม่ได้มองการไกล พ่อก็คงขายเก่งมากๆ
ผมติดทีมชาติ
แล้วหลังจากนั้น
วันเกิดผมวันที่ 10 มกราคม
น่าจะช่วงวันที่ 25 มกราคม ผมหยุดพักไปหนึ่งสัปดาห์
โรแบร์โต้อายุเกือบ 18 ปี ก็ได้ลงเล่นให้เกรมิโอแล้ว
ฉันจำได้ว่างั้นนะ โรนัลดินโญ่ยังเล็ก ส่วนฉันก็เพิ่ง 12-13
วันนั้นบ้านเราจัดปาร์ตี้วันเกิดให้โรแบร์โต้
หลังจากนั้น ในบ้านที่เราได้มาหลังเซ็นสัญญา
พ่อผมก็หัวใจวาย
พ่อหัวใจวายในสระว่ายน้ำ
เราไม่รู้ว่าพ่ออยู่ตรงนั้น
ตอนเราไปเจอ พ่อก็อยู่ในน้ำนานแล้ว
พ่อโคม่าอยู่หลายวันก่อนจะเสียไป
พ่อเพิ่งจะอายุ 42 เท่านั้น
พ่อยังหนุ่มมากๆ
นั่นเป็นช่วงเวลาที่ยากลำบากมากๆ
ผมยังเล็ก น่าจะประมาณแปดขวบ
ผมยังเด็กอยู่เลย
ผมพอจำเรื่องพ่อได้บ้าง แต่ผมยังเด็กมากๆ
แม่จัดการทุกอย่าง แม่เป็นทั้งแม่และพ่อ
ณ ตอนนั้น ผมเป็นคนหาเงินจุนเจือครอบครัว
ผมว่ามันทำให้ชีวิตผมเปลี่ยนไปเยอะเลย
เพราะตอนที่พ่อยังอยู่
ผมเป็นอัสซิสแค่เวลาอยู่ข้างนอก
แต่ที่บ้าน พ่อเป็นหัวหน้าครอบครัว
ที่บ้าน ผมคือโรแบร์โต้
ผมสูญเสียคนที่คอยสอนความถ่อมตัวให้ผมทุกวัน
พี่ชายผมเป็นทั้งพี่และพ่อในเวลาเดียวกัน
ตอนพ่อผมเสียไป เขาก็กลายเป็นหัวหน้าครอบครัว
แล้วก็รับหน้าที่พ่อด้วย
ทุกวันนี้เขาก็ยังเป็นอยู่นะ
มนุษย์ทุกคนมีเรื่องราว
นี่คือหนังของโรนัลดินโญ่ เรื่องราวของครอบครัวเขา
โศกนาฏกรรมตอนพ่อเขาเสียไป ได้สร้างบาดแผลลึกไว้
ผมถึงได้บอกว่าแม่ของเขามีส่วนสำคัญ
เธอเป็นทั้งแม่และพ่อ เธอสนับสนุนเขาเต็มที่
สโมสรก็ดูแลเขาด้วยการให้ความรัก ความทุ่มเท และความหลงใหล
แต่กำลังใจจากแม่คือกุญแจสำคัญ
ที่ทำให้เขาฝันจะเป็นนักกีฬาอาชีพต่อไป
คอยดูแลความรักในฟุตบอลของเขา
ผมไม่เคยคิดถึงความหมายของความตายเลย
ผมคิดว่าทุกคนก็กลัวความตายแหละ
แต่ผมก็ยังอยากอยู่ไปนานๆ
ผมรักชีวิตมาตลอด
ความสงบของผมคือการได้อยู่บ้าน ได้อยู่กับเพื่อน
ต้องมีข้ออ้างตลอด ฉันชอบข้ออ้าง
"โอ๊ย ฉันเหนื่อย โอ๊ยนี่ โอ๊ยนั่น"
มิตรภาพคือทุกอย่าง
เพื่อนไม่ได้มีไว้ร่วมสุขอย่างเดียว
แต่มีไว้ร่วมทุกข์ด้วย
มันไม่มีความหมายถ้าเรามีทุกสิ่งทุกอย่าง
แต่ไม่มีเพื่อนให้แบ่งปันสิ่งเหล่านั้น
เราอาจไม่ได้เจอเขา เป็นอาทิตย์ เป็นเดือน เป็นปี
แต่ทันทีที่กลับมาเจอกัน มันเหมือนเวลาไม่เคยผ่านไปเลย
เขาเป็นคนง่ายๆ อบอุ่น
ที่สนุกกับชีวิต อย่างที่เขาพูดเสมอ
เรามองเห็นได้ในทุกอย่างที่เขาทำ
ตอนผมยังเด็ก
ผมอยากเล่นให้เกรมิโอกับทีมชาติบราซิล
นั่นคือความฝันตอนเด็กๆ ของผม
เขาเป็นเด็กอายุ 16-17 ปี
แต่เขาก็ต้องปรับตัวเล่นกับผู้ใหญ่
กับฟุตบอลแบบผู้ใหญ่
ผมโชคดีที่ได้แชมป์โลกกับทีมชาติรุ่นยู-17
บราซิลคว้าแชมป์ในอียิปต์ครับ
(แชมป์ บราซิล)
แชมป์รายการนั้นช่วยผมได้เยอะมาก ตอนขึ้นมาเล่นระดับอาชีพที่เกรมิโอ
หลังจากนั้น ทุกอย่างก็เกิดขึ้นเร็วมาก
ขอบคุณพระเจ้า
โรนัลดินโญ่เป็นกองกลางหรือเปล่า
หรือโรนัลดินโญ่ เกาโช่เป็นกองหน้าตัวต่ำกันแน่
"เด็กคนนี้จะเป็นหนึ่งในสุดยอดนักเตะของโลก"
(โรนัลดินโญ่วัย 17 ผงาดเวทีฟุตบอลบราซิล)
แต่สิ่งที่โดดเด่น คือประตูตัดสินเกมกับอินเตอร์นาซิอองนาล
(ปี 1999 เกรมิโอ - อินเตอร์ฯ)
เพราะแมตช์นั้น ผมเลยได้โอกาสมากมาย
อีกอย่าง เพราะนัดนั้น…
แข่งกับกัปตันทีมชาติชุดบอลโลกด้วย
ผมเพิ่งเข้าวงการ แต่เขามีประสบการณ์สูงมาก
ผมซ้อมเลี้ยงบอลหลบเขามา
ผมบอกว่า "ถ้าได้เผชิญหน้ากัน ผมจะบุกเข้าหาเขาตรงๆ"
มันเกิดขึ้น แล้วที่ซ้อมมาก็ได้ผล
เขาเล่นซะดุงก้าไปไม่เป็นเลย
ทุกคนพูดไม่ออก
ผมชอบอักนัลโด้นะ แต่ลูกนี้พลาด เห็นไหมครับ
ดูลูกนี้ก่อน
จังหวะโชว์ของครับ จากกัปตันให้โรนัลดินโญ่
เข้าไปแล้ว
(เกรมิโอ 1-0 อินเตอร์ฯ)
เขาแตะบอลลอดขาดุงก้า แล้วยิงเข้าไปตุงตาข่าย
ดุงก้าเป็นบ้าไปเลย เพราะโรนัลดินโญ่
(โรนัลดินโญ่สอนบอลดุงก้า พาเกรมิโอคว้าแชมป์)
แต่ผมนับถือเขาสุดๆ เลยนะ
ทุกครั้งที่มีโอกาสได้เจอเขา ผมก็ดีใจเสมอ
ผมเคยเล่นในทีมชุดที่เขาเป็นโค้ชด้วย
จนวันนี้ หลายคนก็ยังบอกว่า ดุงก้าไม่เรียกตัวโรนัลดินโญ่ติดทีม
เพราะแค้นที่โดนเลี้ยงหลบครั้งนั้น
เขาโมโหลูกนั้นมาก
แล้วโรนัลดินโญ่ก็เป็นดาวเด่นในนัดนั้น
ผมคิดว่าวันนั้นเป็นวันสำคัญที่บราซิลได้รู้ว่า
โรนัลดินโญ่จะได้เป็นโรนัลดินโญ่
- เซ็นดิจิทัลก็ได้ค่ะ - ไม่เป็นไร
ผมขอจัดแป๊บ เก้าอี้ตัวนี้นั่งแล้วพุงออก
ตอนนั้นปี 1999
โคปา อเมริกาปี 1999
แค่ได้อยู่ในกลุ่มนักเตะชุดนั้น ผมก็รู้สึกเป็นเกียรติแล้ว
เกือบทุกคนเป็นไอดอลของผม
ผมติดทีมชุดนั้น แต่ผมก็อยากลงเล่นด้วย
เขาลงมาประมาณนาทีที่ 27 ของครึ่งหลัง
เราทุกคนฝันอยากเล่นให้ทีมชาติ และได้เป็นนักเตะอาชีพ
แต่เราไม่เคยจินตนาการ ว่าตอนเข้าวงการมาจะกล้าเล่นขนาดนั้น
(3 นาทีต่อมา)
แล้วโอกาสก็มาถึง
ทุกอย่างเกิดขึ้นเร็วมาก
โรนัลดินโญ่ไปรอบอลอีกแล้วครับ
แต่สัมผัสบอลครั้งแรก เขาก็ทำแบบนั้นเลย
เขาพักบอล กระดกบอลข้ามหัวคู่แข่ง แตะหลบคู่แข่งอีกคน แล้วยิง
ผมกระดกบอลข้ามคนหนึ่ง แต่งบอล แล้วก็ยิงประตู
เข้าไปแล้วครับ
คำนั้นออกมาเลย "ดูเขาทำเข้าสิครับ"
"ดูเขาทำเข้าสิครับ"
แล้วลูกนั้นก็กลายเป็นท่าประจำตัวเขาด้วย
ชื่อของเขาคือโรนัลดินโญ่ เกาโช่
วันนั้นผมได้ฉายาว่าโรนัลดินโญ่ เกาโช่
แล้วชื่อนั้นก็ดังไปทั่วโลก
เขาบุกขึ้นมา แล้วยิงยัดตรงๆ ใส่ผู้รักษาประตู
เป็นประตูที่บอกว่า "ผมอยากได้ตำแหน่งในทีมนี้"
มันวิเศษมากที่ได้เห็นจุดกำเนิดของดาวเด่น
ตอนอายุแค่ 17 ปี
สุดท้ายบราซิลก็ได้แชมป์โคปา อเมริกา หลังชนะอุรุกวัยไปได้ 3-0
แล้วถ้วยนั้นก็กลายเป็น "โคปาอเมริกาของโรนัลดินโญ่"
เพราะลูก "ดูเขาทำเข้าสิครับ"
ตอนนั้นแหละที่โรนัลดินโญ่ เกาโช่ของเรา
เริ่มฉายแววให้เห็นว่าเขาจะกลายเป็นอะไร
ผมขอพูดโดยไม่กลัวผิดเลยนะ
เขาคือนักเตะที่ทักษะสูงที่สุดที่ผมเคยรู้จัก
ทุกอย่างไหลลื่นเหมือนหิมะถล่ม
การติดทีมชาติบราซิลเปลี่ยนชีวิตเรา
ลุกซอมบูร์โก้เป็นคนที่เปิดประตูให้
เขาเรียกโรนัลดินโญ่ติดทีมชาติ ส่งเขาลงสนาม หลังจากนั้นก็หยุดไม่อยู่
(ไมแอมี สหรัฐฯ)
ผมรักไมแอมี
ไมแอมีมันมหัศจรรย์ ที่นั่นมีทุกอย่าง ใช่ไหมล่ะ
ที่นั่นมีคนละตินเยอะ ทุกคนปฏิบัติกับผมด้วยความรัก
ผมมีความสุขมากๆ ที่นี่
ผมโชคดีมาทั้งชีวิต ผมเคยทำงานแต่กับครอบครัวเท่านั้น
ผมได้ฟังเรื่องเล่ามามากมาย เกี่ยวกับนักเตะและนักกีฬา
ที่มีปัญหากับการทำงานทั้งกับญาติและคนนอก
ขอบคุณพระเจ้า ผมโชคดีเสมอ ผมทำงานแต่กับพี่ชายมาทั้งชีวิต
โค้ชฟิตเนสก็เป็นญาติกัน
พี่สาวผมดูแลบ้าน
พี่ชายเป็นผู้จัดการส่วนตัว ผมมีแต่คนใกล้ตัวตลอด
ผมยอมฆ่าคนและยอมตายเพื่อครอบครัว
เวลาเจรจาสัญญา ผมมีเป้าหมายเดียวเสมอ
มันต้องดีสำหรับเขา
เขาต้องรู้สึกได้รับการปกป้อง ได้รับการสนับสนุน
เขาต้องมีคนคอยกดดัน
หลายๆ ครั้งเขาก็ทำตามที่ผมบอก แม้ว่าเขาจะไม่อยากทำ
เพราะเขารู้ว่าสิ่งที่ผมทำก็เพื่อตัวเขาเอง
ผมอยู่กับเบอร์หนึ่งของโลกนะ
มันจะไปง่ายได้ยังไง
ไม่มีอะไรง่ายหรอก
ผมไม่ได้เลิกเล่นเพื่อมาดูแลโรนัลดินโญ่
ทุกอย่างมันแค่เป็นไปแบบนั้น ผมบาดเจ็บตั้งแต่เป็นดาวรุ่ง แล้วก็ลงเล่นลำบาก
มันไม่เหมาะจะฝืนเล่นต่อ
อาชีพของโรนัลดินโญ่กำลังพุ่งแรง แล้วงานก็เริ่มหนักขึ้น
ผมอยู่ข้างเขาเสมอ แม่กับน้องสาวผมก็ด้วย
เราอยู่ข้างเขาเสมอ
สิ่งที่นำทางให้ผมได้ดีที่สุด
สิ่งที่ได้ผลดีที่สุดก็คือคำแนะนำของพี่ชาย
เขาคือคนที่ช่วยผมมากที่สุด
ขณะที่โรนัลดินโญ่อยู่กับทีมชาติ
เกรมิโอได้รับหลายข้อเสนอ ส่วนใหญ่มาจากสเปนและอังกฤษ
เป็นตัวเลขสูงถึง 20 ล้านดอลลาร์
ตัวเลขสูงขนาดนี้ก็เหมาะสมแล้ว
ถึงยังไง เขาก็เป็นดาวรุ่ง
ผมไม่เคยคิดภาพตัวเองในสโมสรอื่นเลย
ผมคิดเสมอว่าจะได้เล่นให้เกรมิโอ
(เกรมิโอ เมเนีย)
เกรมิโอจะไม่ขายโรนัลดินโญ่
ตอนนั้นผมจำได้ ที่สนามโอลิมปิโก้
มีป้ายบอกว่า "เราไม่ขายดาวดัง"
เราตั้งใจจะเก็บโรนัลดินโญ่ไว้
โดยที่ตัวแทนของเขาก็อนุญาต
ให้เราแข่งขันกับสโมสรใดก็ได้ในโลก
เพื่อให้เขาไม่มีวันย้าย จากริโอ กรานเด โด ซูล หรือเกรมิโอ
ขอให้ทุกคนภูมิใจได้
(กฎเปเล่ขวางโรนัลดินโญ่ย้ายทีม)
ผมเป็นนักเตะคนแรกที่ย้ายทีมตามกฎเปเล่
ทุกอย่างตอนนั้นสร้างเรื่องวุ่นวายเยอะมาก
ตามกฎเปเล่แล้ว
หลังหมดสัญญาว่าจ้าง
คุณจะไปทำงานที่ไหนก็ได้
กฎหมายนี้เพิ่งมีผลบังคับใช้ เมื่อเดือนกุมภาพันธ์ ปี 2001
แล้วสัญญาของโรนัลดินโญ่กับเกรมิโอ ก็หมดลงหลังจากนั้นไม่นาน มีนาคม ปี 2001
มันทำให้เกิดการตีความไปหลายแบบ
จนคดีไปถึงฟีฟ่า
(ศาลไฟเขียวโรนัลดินโญ่ย้ายทีม)
แล้วโรนัลดินโญ่ก็ย้ายจากเกรมิโอ ในฐานะนักเตะไร้สังกัด
มันทำให้แฟนๆ เกิดความรู้สึก
ว่าเขาทรยศ
- โรนัลดินโญ่ - โรนัลดินโญ่
เรามีกลยุทธ์มาตั้งแต่แรก
สปอนเซอร์ทางการ ของสหพันธ์ฟุตบอลบราซิลคือไนกี้
ถ้าผมเล่นให้สโมสรที่อดิดาสเป็นสปอนเซอร์ ผมจะไม่ได้ลงข่าวหน้าหนึ่ง
ผมจะเป็นข่าวรอง
ผมก็เลยเขียนรายชื่อสโมสรที่ไนกี้เป็นสปอนเซอร์
ตอนนั้นก็มีอินเตอร์ มิลาน มีหลายสโมสรเลย
มีแมนเชสเตอร์ มีตัวเลือกหลายทีม
มันชัดเจนอยู่แล้วว่าถ้าเราอยากได้พื้นที่สื่อ
เราก็ต้องอยู่แถบนี้
ตอนนั้นก็มีหลายสโมสร
ผมกับพี่ชายคุยกัน
เรามีเส้นทางให้เดินตาม
ผมเชื่อเสมอว่า การจะประสบความสำเร็จในยุโรป
นักเตะจะต้องมีบันไดให้เหยียบขึ้นไป
การที่อาชีพผมจะก้าวหน้าได้
ผมต้องเริ่มต้นที่สโมสรดีๆ ในยุโรป
ที่มีพื้นที่ให้ผมได้พัฒนาตัวเองยิ่งขึ้น
แล้วก็ปารีส แซงต์-แฌร์กแมง
(ปารีส ฝรั่งเศส)
โรนัลดินโญ่
มันก็เร็ว แต่รู้สึกเป็นธรรมชาติ
มันเป็นเรื่องที่ทำตามแผนอยู่แล้ว
เล่นให้เด่นในบราซิล เพื่อที่สักวัน ผมจะได้ไปเล่นในยุโรป
ผมคิดว่านั่นคือความฝันของนักเตะบราซิล นักเตะอเมริกาใต้ทุกคน
หรือทุกคนในโลกนี้เลย
ยุโรปเป็นเวทีใหญ่ที่สุดในโลกฟุตบอลมาตลอด
มันเป็นความฝัน หลังจากนั้น มันก็เป็นไปเองตามธรรมชาติ
นี่เป็นช่วงเวลาที่พิเศษมากๆ ผมดีใจมากๆ ที่ได้มาที่นี่
แล้วผมก็ตื่นเต้นอยากเห็นทุกอย่าง ที่ผู้คนร่ำลือถึงปารีส
ผมรู้อยู่แล้วว่าเขาจะต้องการอะไร
ครอบครัวผมเคยไปเยี่ยมพี่ชายที่ยุโรปมาแล้ว
เราก็เลยพอรู้ว่าจะเจออะไรบ้าง
ตอนเราคุยกัน ฉันจำได้ว่าฉันบอกว่า "ฉันอยากไปนะ"
อยู่ที่บ้าน ฉันก็จะทำของโปรดให้เขากิน
คอยเอาใจเขา ดูแลเขา
เป็นกำลังใจให้เขา เพราะมันไม่ง่ายเลย
ช่วงแรกเริ่มไม่เคยง่าย ทุกคนต้องการเวลาปรับตัว
พอเริ่มปรับตัวได้ คนบราซิลจะอยู่ที่ไหนก็ได้ในโลก
เขายังเด็กมาก เขายังไม่ค่อยรู้จักโลกเลย
มันซึ้งใจแล้วก็มหัศจรรย์มากๆ
(โลรองต์ แปร์กแปร์ อดีตประธานเปแอสเช)
ผมจำได้ว่าเขาเคยถามว่า "เงินเท่านี้ซื้อตู้เย็นได้ไหมครับ"
ได้อยู่แล้วสิ
ตอนซ้อม เขามีพรสวรรค์ด้านการเลี้ยงบอลเกมรุก
และการดวลกับคู่แข่ง
เราเห็นแล้วอ้าปากค้างเลย เรารู้เลยว่าได้ของดีมาแล้ว
เขาคือสิ่งที่เราต้องการเลย
รอยยิ้มกับความเยาว์วัยของเขา
ทุกคนบอกว่าเหมือนพระอาทิตย์ขึ้น
รอนนี่ครับ จะเป็นคนเตะลูกนี้
เปิดเรียดเข้ามา เข้าไปเลยครับ
ในช่วงปีแรก เขายังติดครอบครัวมากๆ
เขาเพิ่งย้ายมาจากบ้านของครอบครัว ในปอร์โต อาเลเกร
จังหวัดชนบท มาปารีส
จุดอ่อนของโรนัลดินโญ่คือเขาชอบออกเที่ยวบ่อยๆ
เขาชอบปาร์ตี้ ชอบสาวๆ
เขายังเป็นเด็กหนุ่มที่ยังค้นหาโลก
ที่ยังต้องเรียนรู้อีกเยอะ
แล้วพอจบปีแรกที่นี่
ก็มีฟุตบอลโลก
(ปี 2002 ฟุตบอลโลก)
ก่อนไปบอลโลก เราได้จัดเตรียมสภาพแวดล้อมไว้แล้ว
มีทั้งมิตรภาพและความผูกพัน
เราเป็นครอบครัวกัน
จากทีมเยาวชนที่เกรมิโอ
เขาเลื่อนขึ้นมาเป็นผู้จัดการทีมชุดใหญ่ แล้วผมก็อยู่ในทีมเยาวชนชุดนั้น
เราสนิทกันตั้งแต่แรกเลย
คาฟู สุดยอดตลอดกาลในตำแหน่งของเขา
โรแบร์โต้ คาร์ลอส ก็เก่งที่สุดตลอดกาลในตำแหน่งของเขา
โรนัลโด้ ก็เป็นสุดยอดตลอดกาลในตำแหน่งของเขา
ริวัลโด้ และยังมีอีกหลายคน
กิลแบร์โต้ ซิลวา, เคลแบร์สัน โรเก้ จูเนียร์, ลูซิโอ้ ทั้งทีมเลย
เรามีทุกเหตุผลให้เชื่อมั่นว่าเราเป็นแชมป์โลกได้
โรนัลดินโญ่ตอนอยู่กับทีมชาติบราซิล
เป็นเด็กดี สงบ
ไม่มีปัญหาเรื่องวินัยเลย
เขาสนุก
สไตล์การเล่นที่สนุกสนานของเขา จะทำให้เราได้แชมป์บอลโลก
ขอต้อนรับสู่ชิซูโอกะสเตเดียม
กับรอบก่อนรองชนะเลิศฟุตบอลโลก ปี 2002
แฟนบอลญี่ปุ่น 80 เปอร์เซ็นต์ เชียร์อังกฤษกับเบคแฮม
ผมคิดภาพกองหลังที่เดินลงสนามมาเห็นเรา
จ้องสไตล์การเล่นแบบไม่กลัวใครของเรา
ที่ลงแข่งนัดสำคัญก็ยังกล้าเล่นเต็มที่
นัดนั้นเป็นเกมที่พิเศษมากๆ สำหรับผม
ทุกคนบอกว่านัดนั้นคือนัดชิงแชมป์ล่วงหน้า
(บราซิล พบ อังกฤษ)
ลูซิโอ้พลาดครับ ไมเคิล โอเว่นหลุดไป
เรียบร้อยครับ อังกฤษขึ้นนำ 1-0
เราซ้อมเกมสวนกลับ ซ้อมแผนของเรามา
แล้วเราก็เสียประตูง่ายๆ
ถ้าเรานำยังนำ 1-0 ได้จนจบครึ่งแรก เราก็มีโอกาส
แต่น่าเสียดาย โรนัลดินโญ่ได้บอลไป
ผมส่งให้โรนัลดินโญ่
เขาเลี้ยงหลบไปสามคน สี่คน
ขยับไหล่หลอก โยกตัวหลอก สับขาหลอก
เป็นจังหวะเลี้ยงหลบที่เหลือเชื่อ
ผมได้บอลมา เลี้ยงผ่านเขา แล้วสร้างโอกาสทำประตู
แล้วเขาก็ส่งบอลต่อให้นักเตะ
ที่เราไม่อยากให้บอลถึงเท้าซ้ายเขาเลย ริวัลโด้
ส่งให้ริวัลโด้ ยิงด้วยซ้ายครับ
เข้าไปแล้ว
นั่นคือจุดเริ่มต้นของการโต้กลับ
โรนัลดินโญ่ตั้งบอลเตรียมเตะฟรีคิก
ผมบรรยายแมตช์นั้น แล้วผมก็นั่งรอ
ผมมั่นใจว่าเขาจะเปิดบอล ให้เพื่อนในกรอบเขตโทษ
บอลลอยออกไป
แล้วซีแมนก็พยายามคว้า
เข้า
โรนัลดินโญ่ เกาโช่ยิงเองเลยครับ
เข้าไปแล้ว
(บราซิล 2-1 อังกฤษ ผลการแข่งขัน)
เขาตั้งใจจะชิปข้ามหัวผู้รักษาประตู
หรือเปิดบอลพลาดแล้วลูกบังเอิญเข้ากันแน่
นั่นคือคำถามที่ทุกคนถาม
คาฟูเป็นคนจริงจัง เขาสาบานเลยว่าเขาบอกโรนัลดินโญ่เอง
ผมบอกเขาว่าผู้รักษาประตู จะออกมายืนนอกเส้นเสมอ
แต่มีแค่เขาที่ยิงลูกนั้นได้
ลูกนี้สวยสุดๆ ครับ จากโรนัลดินโญ่ เกาโช่
แล้วเรื่องที่ผมกลัวก็เกิดขึ้น
มาครับ ริวัลโด้ จ่ายเข้าในให้โรนัลดินโญ่ เกาโช่
บังบอลแล้วพลิก แต่เสียฟาวล์ครับ
เขาจะปล่อยบอลลอด…
มันเร็วมาก
ผมจะเข้าไปแย่งบอล
เขาถึงก่อน แล้วผมก็แค่เหยียบโดนเท้า
จังหวะนั้นเลยครับ เขาเปิดปุ่มใส่นักเตะอังกฤษ
เราเสียยอดนักเตะไป
ใบแดงถูกต้องแล้วครับ
โรนัลดินโญ่เหยียบไม่โดนบอล โดนคู่แข่งแทน
เขาตกใจสุดๆ
ผมไม่เคยตั้งใจทำฟาวล์เลย ทำร้ายคู่แข่งยิ่งไม่ต้องพูดถึง
แค่ใบเหลืองก็พอแล้ว
ถ้าเป็นปัจจุบัน ใบแดง ไม่ต้องเถียงเลย
สมัยนั้น ผมว่าอาจจะแค่ใบเหลือง
ผมไม่ได้ล้มกลิ้ง ไม่ได้แหกปาก ผมปล่อยให้กรรมการตัดสินไป
ใบแดงอาจจะแรงไปหน่อย
เขาทุ่มเทเสมอ
แต่การประกบตัว ไม่เคยเป็นจุดแข็งของเขาในฐานะนักเตะ
ทุกคนเห็นว่าผมเศร้า
ทุกคนบอกว่า "เราจะผ่านไปได้ ไปถึงรอบชิงชนะเลิศ"
"เตรียมตัวให้พร้อม โฟกัสที่นัดชิง"
กำลังใจจากเพื่อนร่วมทีมคือสิ่งสำคัญที่สุด
(บราซิล 2-1 อังกฤษ รอบก่อนรองชนะเลิศ)
เชียร์เพื่อน ตั้งใจซ้อม เตรียมตัวให้พร้อมสำหรับนัดชิง
ผมทำได้แค่นั้น
คนที่จัดฉลองทุกอย่าง
ทั้งตีกลอง สร้างบรรยากาศในห้องแต่งตัวก็คือโรนัลดินโญ่
นักเตะคนอื่นๆ ได้พลังจากเขา
ผมต้องการให้เขามีแรงกระตุ้น
(บราซิล พบ ตุรกี)
บราซิลพยายามเข้าชิงอีกสมัย
บอลถึงโรนัลโด้ บุกต่อครับ
เข้าระยะอันตราย โรนัลโด้ยิง
เข้าไปแล้วครับ
จบเกมครับ
บราซิลเข้ารอบชิงชนะเลิศ
(บราซิล 1-0 ตุรกี รอบรองชนะเลิศ)
ทีมเราไม่ได้เปลี่ยนอะไรเลย ก่อนเข้ารอบชิงชนะเลิศ
"ทำทุกอย่างที่ทำมาตลอดจนเข้ารอบชิงนั่นแหละ"
ที่นี่ ในโยโกฮาม่า ญี่ปุ่น
บราซิลจ้องจะคว้าแชมป์โลกสมัยที่ห้า
เราต้องใจเย็น ทำตามแผน
แต่เราก็ต้องเล่นด้วยหัวใจด้วย
เราทุกคนไปที่นั่น ไปกันทั้งครอบครัว
ทุกอย่างมันบ้าคลั่ง มีทุกอารมณ์พลิกผัน
โรนัลดินโญ่อีกแล้วครับ แย่งมาได้ โยกหลอก
ยอดนักเตะเลย
มันดึงดูดเรา จนรู้สึกเหมือนเราอยู่ในสนามเองเลย
แล้วเราก็ฉลองให้คนที่เรารัก
โรนัลโด้ยังไปได้ ให้ริวัลโด้ หาช่องยิง
โรนัลโด้ตามไปซ้ำ เรียบร้อยครับ
รู้สึกเหมือนนัดชิงวันนั้น เกิดขึ้นตามชะตากำหนดเลย
ริวัลโด้หลุดไป โรนัลโด้ยิง
เรียบร้อยครับ
จบเกม
แชมป์ห้าสมัย
ทีมชุดนั้นมีพลังของกลุ่ม ที่เราน่าจะไม่มีวันได้เจออีก
มันเป็นความรู้สึกเหลือเชื่อ
เราได้ทำสิ่งที่เราไม่เคยฝันเลย
นี่คือฝันอย่างหนึ่งของผม
ผมภูมิใจที่สุดที่ได้เป็นแชมป์โลก
ผมคิดถึงทีมชุดนั้นมากๆ
มันวิเศษมากเลยนะ นอกจากฟุตบอล เราก็รักดนตรีด้วย
ผมคิดว่าตอนมีความสุข เราเล่นดีกว่าเยอะ
ที่เบโล ฮอริซอนเต แฟนๆ ต่างฉลองทั้งในบาร์และบนท้องถนน
คนหน้าเหมือนสโคลารี่ ขี่ช้างออกมาร่วมขบวนพาเหรด
ขอบคุณนักเตะทุกคนครับ ตื่นเต้นจริงๆ
ที่ริโอกลางฤดูหนาว กลับกลายเป็นหน้าร้อนหนึ่งวัน
ด้วยการฉลองแชมป์ครั้งประวัติศาสตร์อันร้อนแรง
คนกว่าแสนรอต้อนรับเหล่าฮีโร่เป็นชั่วโมงๆ
(ปารีส ฝรั่งเศส)
เป็นการต้อนรับที่อบอุ่นที่สุด โรนัลดินโญ่ดูเหมือนนักร้องดังเลย
เขายกระดับจากดาวรุ่งกลายเป็นดาวดัง
ผมไม่คิดว่าตัวเองเป็นดาวดังนะ แต่ผมได้รับการต้อนรับเหมือนดาราดังเลย
ตอนอายุ 18 หรือ 19…
มันก็ยากนะครับ
ไม่มีใครพร้อมสำหรับชื่อเสียง ความสำเร็จ และอำนาจหรอก
โรนัลดินโญ่
ผมได้เป็นแชมป์โลก ตอนอยู่ปารีส แซงต์-แฌร์กแมง
ผมก็เลยได้รับกุญแจเมือง
มันวิเศษมากๆ ที่ได้รับความรักขนาดนั้น
เมื่อคืนวานนี้ ก่อนเวลา 20:00 น.
ปาร์ก เดส์ แพรงส์บอกลาดาวดังชาวบราซิล
นี่คือช่วงเวลาที่เรื่องราวอันงดงามพังทลายลง
ซีริล กรานงทำผิดแผนของแฟนๆ
แล้วอฌักซิโอก็ฉวยโอกาส…
(โรนัลดินโญ่ฟอร์มห่วยนัดคืนสนามกับปารีส)
(เปแอสเชแพ้ยับ)
เป็นความผิดหวังครั้งใหญ่ สำหรับแฟนๆ 39,000 คน
ที่มาสนามปาร์ก เดส์ แพรงส์ เพื่อเชียร์ดาวดังของทีม
จากฟุตบอลโลก
ทุกอย่างเลวร้ายลงอีก
คนที่ทำงานราตรีในปารีสบอกผม
ว่าเขาออกไปปาร์ตี้
จนถึงหกโมง เจ็ดโมงเช้าวันแข่ง
เขาแทบไม่นอนเลย
ฟุตบอลคือการต่อสู้ วันพุธ วันอาทิตย์ วันอังคาร วันเสาร์
ชนะวันอังคาร คุณเก่งที่สุด
แต่วันเสาร์แพ้ คุณกากเลย
เราใช้ชีวิตอยู่ใต้ความกดดันแบบนี้
เราต้องทำผลการแข่งขัน ถ้าผลการแข่งขันไม่ดี เราก็ซวย
คุณต้องรู้จักหยุด พักฟื้นร่างกายด้วย
พอไม่มีสภาพแวดล้อมทางสังคม
กับคนจริงใจที่จะพูดกับเขาตรงๆ เวลาเขาทำพลาด
คอยบอกเขาว่าต้องทำยังไง
เขาก็จะต้องโชคร้าย ชดใช้การตัดสินใจผิดๆ ของเขา
ครอบครัวเขาไม่ค่อยได้อยู่ด้วย
แล้วก็มีอิทธิพลกับชีวิตเขาน้อยลง
นั่นคือช่วงที่โรนัลดินโญ่เริ่มโตเป็นผู้ใหญ่
(ชีวิตราตรีกระทบฟอร์มโรนัลดินโญ่)
ปีที่สอง เขาอยู่คนเดียว แต่เขาไม่ได้บอกผม
เขามานอนบ้านผมก็ได้ ถ้าอยากมา
หลุยส์อยากควบคุมนักเตะ ดูแลความเป็นมืออาชีพ
แต่มันไม่เหมาะกับไลฟ์สไตล์ของโรนัลดินโญ่
ตัวอย่างเช่น เคยมีเหตุตอนทีมไปพักที่โรงแรม
ผมจองโรงแรมให้ทีมได้พักฟื้นร่างกาย
เพื่อนคนหนึ่งบอกว่ามีคนแห่กันเข้ามา
มีสาวๆ เราไม่รู้ว่าพวกเธอไปห้องไหน
เพื่อนผมไปเช็ก แล้วเจอว่าสาวๆ ไปหารอนนี่
ผมฟ้องประธานกับผู้จัดการของเขาตอนนั้น
นาทีที่ 55 ในเกมระหว่างนองต์กับเปแอสเช
โรนัลดินโญ่ถูกเปลี่ยนตัวออก
เป็นการตัดสินใจที่ดาวดังบราซิลไม่พอใจเลยครับ
เขาไม่มีสิทธิ์วิจารณ์การตัดสินใจของผม
รู้ไหมว่าทำไม ขาเขาไม่ขยับไง
ทำไมผมไม้ได้ลงเหรอ
นั่นเป็นการตัดสินใจของโค้ช
ถ้าผมเป็นโค้ช ผมจะส่งตัวเองลง
แต่ในเมื่อผมไม่ใช่โค้ช…
เวลาไม่ได้ลง ผมก็เศร้า หงุดหงิด
ผมชอบเล่นฟุตบอล
รอนนี่ๆ
เขาไม่เข้าใจโรนัลดินโญ่
เขาไม่เข้าใจนักกีฬาบราซิล
แล้วโรนัลดินโญ่ก็ทำสิ่งที่เหลือเชื่อในสนาม
แม้จะไม่มีวินัยอันจำเป็น
เขาก็ยังเป็นนักเตะที่เหนือชั้น
เวลาเขาก้าวเท้าลงสนาม
เกมนั้นก็น่าประทับใจเสมอ
มาร์กเซย์ พบ ปารีส แซงต์-แฌร์กแมง การแข่งขันกำลังจะเริ่มแล้วครับ
แฟนเปแอสเชทุกคนจำนัดนี้ได้
แน่นอน โรนัลดินโญ่ ก็อยากพิสูจน์ว่าเขาคือโรนัลดินโญ่
เกมเริ่มแล้วครับ
ดาร์บี้แมตช์เป็นนัดพิเศษเสมอ
เปแอสเชไม่เคยชนะที่สนาม…
ของโอลิมปิก มาร์กเซย์มาสิบปีแล้ว
โรนัลดินโญ่ตัดบอลไปได้ อันตรายแล้วครับ
ขึ้นมาจะถึงประตูแล้วครับ โรนัลดินโญ่ยังไปได้
โรนัลดินโญ่ยังไปต่อ
โรนัลดินโญ่ ดวลเดี่ยวกับรุนเย
ชิปเข้าไปครับ เป็นลูกชิปที่สวยมาก
ปารีส แซงต์-แฌร์กแมงนำ 3-0
ลูกนี้สวยมากครับ จากโรนัลดินโญ่
อ่านทางดักจังหวะจ่ายได้ตรงกลางสนาม
แล้วก็หลุดไปเลยครับ ไม่มีใครตามทัน รุนเยก็หยุดไม่อยู่
ชิปข้ามตัวผู้รักษาประตูเข้าไปสวยๆ เลย
ปารีส แซงต์-แฌร์กแมง สาม มาร์กเซย์ ศูนย์
เขาแสดงความเหนือชั้นของจริง
คนที่มีพรสวรรค์หายากแบบนั้น ทำอะไรก็ได้รับการให้อภัย
แฟนๆ เปแอสเชเข้าสนามเวโลโดรมมาเงียบๆ
แต่กลับออกไปพร้อมรอยยิ้มหน้าบาน
จบเกมที่ 3-0 ครับ
ชัยชนะนัดแรกที่สนามนี้ในรอบ 15 ปี ของปารีส แซงต์-แฌร์กแมง
พวกเขาไม่เคยชนะที่นี่ห่างถึง 3-0
จนวันนี้ จนโรนัลดินโญ่มาถึง
ขอบคุณครับ รอนนี่
(ขอบคุณ โรนัลดินโญ่)
ในลีกของเรามีกระแสแรง เกี่ยวกับนักเตะคนหนึ่งครับ โรนัลดินโญ่
ที่อยู่ในสังกัดปารีส แซงต์-แฌร์กแมง แต่จะนานแค่ไหน
พี่ชายและผู้จัดการส่วนตัว โรแบร์โต้ เด อัสซิสอยู่ในสายกับเรา
สวัสดีครับ โรแบร์โต้
สวัสดีครับ
ในปีที่สองของสัญญา ผมใส่เงื่อนไขการย้ายออกไว้
ผมไม่รู้รายละเอียดหรอก
พี่ชายผมคอยจัดการเรื่องธุรกิจ ในอาชีพของผมให้เสมอ
ผมหวังว่าจะได้อยู่ปารีสไปนานๆ
ครอบครัวผมอยู่ดีกินดี
ผมมีความสุขมากๆ ผมก็หวังจะอยู่ที่นี่ไปนานๆ ครับ
อินเตอร์ มิลานติดต่อมา ทุกคนอยากได้ตัวเขา
นั่นคือช่วงเวลาของเขา
ตอนนั้นก็มีหลายสโมสรสนใจ
เพราะเราได้แชมป์บอลโลก
(ยืนยัน: โรนัลดินโญ่ชิ่งเปแอสเช)
เราเจรจากับแมนเชสเตอร์ ยูไนเต็ด ถึงขั้นตอนท้ายๆ แล้ว
บาร์เซโลน่า เชลซี และแมนเชสเตอร์ ยังแข่งกันแย่งตัวต่อไป
สิ่งเดียวที่แน่ชัดคือ โรนัลดินโญ่จะไม่อยู่เปแอสเชต่อ
ตลาดนักเตะเปิดแล้วครับ ถึงทีของบาร์ซ่า
- ฮูเลียน สวัสดีครับ - สวัสดีครับ
โรนัลดินโญ่คือนักเตะ ที่ทุกทีมตามล่าตัวกันมากที่สุดในตอนนี้
(บาร์ซ่าร่วมวงล่าโรนัลดินโญ่)
โรนัลดินโญ่อยากเล่นให้บาร์ซ่า
(เจ้าตัวไม่ตอบว่าจะไปไหน แมนเชสเตอร์หรือบาร์เซโลน่า)
เท่าไหร่บอกมา เพราะว่า…
ไม่งั้นนี่ก็เป็นดีลที่แย่
การซื้อตัวเขามันไม่ดีต่อธุรกิจ
ผมไม่ได้ไปเคาะประตูพวกเขา พวกเขามาหาเราเอง
มันเจอทางตัน เราก็เลยยุติการเจรจาไว้ตรงนั้น
- โรนัลดินโญ่หรือเบคแฮม - โรนัลดินโญ่
- โรนัลดินโญ่หรือเบคแฮม - โรนัลดินโญ่ ขอเถอะค่ะ
พี่ชายและผู้จัดการส่วนตัวของนักเตะระบุว่า เขาอยากไปแมนเชสเตอร์มากกว่าบาร์เซโลน่า
เพราะโรนัลดินโญ่ อยากลงเล่นแชมเปียนส์ลีกปีหน้า
ผมตัดสินใจเลือกแมนเชสเตอร์แล้ว
แต่เขาบอกว่า "อย่าเซ็นกับแมนเชสเตอร์ ย้ายมาบาร์เซโลน่าเถอะ"
ผมเห็นชัดเลย นี่ผมขนลุกเลยนะ ผมเห็นภาพชัดมากๆ
บาร์เซโลน่าคือที่ของคนบราซิล
เมือง ชายหาด ที่นั่นมีทุกอย่างที่เราชอบ
(มากกว่าสโมสร)
เราอยู่ในการเจรจาที่ยากลำบาก
เรายื่นข้อเสนอไป ทางนั้นก็เอาไปตรวจสอบ
เราเสนอให้มากที่สุดที่ทำได้แล้ว
ไม่เอาก็ไม่ต้องเอาครับ
(โรนัลดินโญ่ เกาโช่)
คำบรรยายโดย วรากรณ์ จันทา ได้แล้ว